Θεοδώριανα Άρτας

Τα   Θεοδώριανα είναι οικισμός της Ηπείρου στην Περιφερειακή Ενότητα Άρτας, χτισμένο σε υψόμετρο 950-1000 περίπου μέτρων. Από πανω του υψώνονται οι κορυφές Καταφίδι 2394μ, Πυραμίδα Κωστηλάτας 2366μ και Αγκάθι 2296μ.

 Γενικά στοιχεία 
Τα Θεοδώριανα είναι κτισμένα σε πλαγιά των ανατολικών Τζουμέρκων σε υψόμετρο 940 μέτρα. Απέχει από την πόλη της Άρτας 80 χιλιόμετρα βορειοανατολικά. Αποτελεί έδρα κοινότητας και ο πληθυσμός του σύμφωνα με την απογραφή του 2001 είναι 994 κάτοικοι«ΦΕΚ αποτελεσμάτων ΜΟΝΙΜΟΥ πληθυσμού Απογραφής 2011», σελ. 10585 (σελ. 111 του pdf).

Τα Θεοδώριανα μέχρι και το 2010 αποτελούσαν ξεχωριστή κοινότητα που καταλάμβανε έκταση 44,39 τ.χλμ. και συνόρευε με τον δήμο Αγνάντων, την κοινότητα Μελισσουργών και με το νομό Τρικάλων. Σημαντικότερο αξιοθέατο της περιοχής είναι οι διπλοί καταρράκτες στα βορειοδυτικά του χωριού οι οποίοι σχηματίζονται στον ποταμό Άσπρη Γκούρα. Ονομάζονται καταρράκτες Σούδα και φθάνουν σε ύψος τα 25 μέτρα.Ήπειρος, Θεοδώριανα

Το 1793 χτίστηκε εκεί το ιστορικό Μοναστήρι της Παναγιάς, όπου επί τουρκοκρατίας λέγεται ότι λειτούργησε κρυφό σχολείο ενώ στη Κατοχή μέρος του είχε μετατραπεί σε πρόχειρο νοσοκομείο και ήταν καταφύγιο αντιστασιακών.

Ένα από τα σημαντικότερα γεγονότα στην σύγχρονη ιστορία των Θεοδωριάνων είναι και ο αγώνας των κατοίκων από το 1997 ενάντια στην κατασκευή υδροηλεκτρικών φραγμάτων στα δύο κυριότερα ποτάμια του χωριού από την Μηχανική ΑΕ και Τέρνα Ενεργειακή ΑΕ Τελικά μόνο ένα από αυτά κατασκευάστηκε, ενώ για τα υπόλοιπα μετά και από απόφαση του ΣτΕ αποτράπηκε η κατασκευή τους.

Από τα Θεοδώριανα κατάγεται ο δημοσιογράφος Γιώργος Λακόπουλος.Γιώργος Λακόπουλος Η σκηνοθεσία του δημόσιου προσώπου Εκδόσεις Καστανιώτη βιογραφικό συγγραφέα

 Διοικητικά στοιχεία 
Αναφέρεται επίσημα, μετά την τουρκοκρατία, το 1883 στο ΦΕΚ 126Α - 02/04/1883 να προσαρτάται στον τότε δήμο Θεοδωρίας και το 1912 στο ΦΕΚ 254Α - 25/08/1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Σκαρπάρι αποτελούν την Κοινότητα Θεοδωριάνων, που ανήκει στη Δημοτική Ενότητα Θεοδωριάνων του Δήμου Κεντρικών Τζουμέρκων και σύμφωνα με την απογραφή του 2011 έχει πληθυσμό 163 κατοίκους.

 Κλίμα 
Τα Θεοδώριανα έχουν ένα Μεσογειακό υγρό κλίμα και σημειώνουν την υψηλότερη μέση ετήσια βροχόπτωση στην Ελλάδα σύμφωνα με το Εθνικό Αστεροσκοπείο Αθηνών.

 Δημογραφική εξέλιξη 
Η δημογραφική εξέλιξη του οικισμού κατά τα τελευταία έτη, είναι η εξής:
 Έτος  Πληθυσμός 1991  152 2001  245 2011  163 2021  332

 Εξωτερικοί σύνδεσμοι 
 Θεοδώριανα Άρτας
 Νομαρχία Άρτας- Θεοδώριανα 

 Παραπομπές 

Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων